Downloaded from YTS.BZ
Official YIFY movies site: YTS.BZ
Sepanjang hidup saya,
saya sudah melawat banyak tempat luar biasa.
Saya sudah jumpa banyak makhluk yang menarik.
Namun, ada sesetengah makhluk yang saya rasa sangat rapat.
Ia ada kekuatan dan semangat
yang jauh mengatasi kita.
Namun, apabila saya melihatnya,
bukan saiz dan kuasanya yang buat saya kagum,
tapi kepintaran dan kesedaran yang saya nampak dalam matanya
apabila ia memandang saya.
Ia memberi saya rasa kagum dan ketakutan yang luar biasa.
Namun, bukan takut padanya.
Ketakutan yang saya, kita, mungkin terlepas pandang sesuatu.
Sesuatu yang penting.
Pemahaman yang lebih mendalam tentang apa dan siapa ia…
dan apa maknanya bagi kita.
HIDUPAN DI BUMI
Saya masih ingat kali pertama saya jumpa gorila gunung.
"Isnin, 9 Januari 1978."
"Kon gunung berapi Virunga yang sempurna di hadapan."
AFRIKA TIMUR
"Kami mulakan perjalanan selama satu jam setengah mendaki gunung."
"Perlahan-lahan, semak yang tidak menarik
berubah menjadi hutan hujan altitud tinggi."
"Pokok-pokok berdahan panjang penuh dengan lapisan epifit."
"Paku-pakis hijau berdaun reben
dengan lumut Sepanyol yang nipis dan pucat di mana-mana."
"Kami jumpa sekumpulan gorila betina dan anak gorila di kawasan lapang kecil."
"Tak disangka-sangka, ia membenarkan saya mendekatinya."
"Perkara ini tak mungkin berlaku
tanpa usaha perintis Dian Fossey."
"Dia tinggal dalam kalangan gorila,
mengkaji butiran intim hidupnya."
Sebab kami buat seperti yang diarahkan oleh Dian,
gorila itu terima kami dengan cara yang sama.
"Saya perlu berhenti dan bertukar-tukar dengusan yang garau."
"Bunyi menenangkan yang bermaksud, 'Saya di sini.'"
Penglihatan, pendengaran, deria baunya
sama seperti kita.
Maka, kita lihat dunia dengan cara yang sama sepertinya.
Jadi, jika ada kemungkinan untuk lari daripada keadaan manusia
dan hidup dengan penuh imaginasi dalam dunia makhluk lain,
pastinya hidup dengan gorila.
Apa yang saya tak cakap di sana
ialah ia bukan filem bertemu dengan gorila secara terus.
Fungsi babak itu
ialah kepentingan ibu jari dan jari telunjuk yang boleh mencengkam.
Kami tak sangka kami akan berhubung dengannya.
Kami duduk saja dan bercakap tentangnya.
Saya pusing. Ia terbaring di tanah. Saya pandang kamera.
Kaki saya terasa berat.
Saya pandang ke bawah. Ada Pablo.
BERUMUR 3 TAHUN
Saya tak boleh cakap tentang evolusi ibu jari dan jari telunjuk.
Saya duduk dan biarkan saja.
Lihatlah makhluk yang cantik ini.
Ia sangat menarik. Kita nak peluknya.
Kebahagiaan semata-mata.
Ramai orang akan fikir ia babak paling penting
dalam siri itu.
Jika bukan, dalam hidup saya yang dirakam.
Ada lebih banyak makna dan pemahaman bersama
dalam bertukar pandangan dengan gorila
daripada haiwan lain yang saya kenal.
Saya tak tahu ketika itu
betapa hebatnya hidup yang Pablo bakal jalani…
atau legasi yang ia akan tinggalkan.
Sekarang saya ada peluang untuk menceritakan kisah Pablo
dan kisah keturunannya
yang masih mendiami cerun-cerun gunung di Virunga itu.
Hampir 50 tahun kemudian,
keluarga gorila ini, kini dikenali sebagai kumpulan Pablo,
berada di titik genting dalam kisahnya.
Silverback dominan dan ketua dalam kumpulan ini ialah Gicurasi.
27 TAHUN
Ia antara gorila yang paling tua dan paling berpengalaman
di gunung itu.
Kumpulan Pablo telah menikmati zaman kestabilan di bawah kepimpinannya.
Kestabilan itu, sebahagiannya, disebabkan sekutunya yang paling penting.
Teta ialah gorila betina dominan.
13 TAHUN
Ia disanjung tinggi
sebagai pemimpin kumpulan itu.
Teta dan Gicurasi
berkongsi ikatan yang unik.
Dengan Teta di sisinya,
Girucasi telah mengekalkan kuasa selama lima tahun.
Kedua-duanya jantung keluarga gorila ini.
Namun, Gicurasi sudah semakin uzur.
Malah, ada waris lain yang menanti.
Ubwuzu…
17 TAHUN
…silverback yang sedang meningkat naik.
Sangat besar,
sangat kuat,
dengan cita-citanya sendiri.
Gicurasi semakin lemah…
dan Ubwuzu mahu mengambil alih sebagai ketua.
Namun, buat masa sekarang, kumpulan itu tertumpu pada bayi Teta.
Sama seperti kita,
bayi baru lahir itu sumber daya tarikan.
Namun, usianya baru beberapa bulan.
Jadi, Teta mesti jauhkan ia daripada bahaya,
lebih-lebih lagi sewaktu keadaan menjadi hiruk-pikuk.
Gorila dari semua peringkat umur suka bermain.
Ia unsur penting dalam menjalinkan dan mengekalkan ikatan.
Namun, Ubwuzu tidak berminat dalam permainan.
Sekarang, ia fokus pada Gicurasi.
Saiznya kini lebih besar daripada Gicurasi dan ia cuba menakutkannya.
Namun, mengetuai sekumpulan gorila bukan hanya soal kekuatan fizikal…
seperti yang saya sendiri nampak bertahun-tahun lalu di Rwanda.
"Silverback dominan ialah Beethoven, mungkin berusia 30 tahun."
"Ia ada gaya berjalan yang agresif."
Ia datang. Saiznya sangat besar.
Maksud saya… lebih besar berbanding dengan kita.
Satu tumbukan saja boleh pecahkan kepala kita.
Namun, Beethoven ada sifat lain,
dan ia didedahkan kepada saya melalui hubungannya dengan Pablo.
Tak lama selepas saya jumpa ia, ibunya menghilang.
Ia terpaksa hidup sendiri.
Tanpa perlindungan ibunya, gorila sebaya Pablo
akan bergelut untuk terus hidup.
Namun, sesuatu yang luar biasa berlaku.
Beethoven, silverback yang besar ini, membelanya.
Ia berusaha menjaganya sebagaimana yang ibunya akan buat.
Pablo sentiasa di sisinya.
Ia memerhati.
Ia belajar.
Dengan Beethoven sebagai sosok ayah,
hidup Pablo mula maju.
Ia satu hubungan yang akan mengubah hidup Pablo selamanya.
Sama seperti gorila-gorila yang saya jumpa,
ada banyak personaliti berbeza dalam kumpulan Pablo sekarang.
Ada seekor gorila yang mengingatkan saya pada Pablo sendiri.
2 TAHUN
Ia bukan saja nampak serupa,
ia nampaknya ada keberanian dan rasa ingin tahu yang sama.
Namun, ia cukup tertarik pada seekor gorila.
Imfura.
14 TAHUN
Imfura berada pada fasa usia yang sukar.
Ia sudah dewasa,
dan belakangnya mula menunjukkan tanda-tanda warna perak.
Namun, mindanya masih muda.
Gorila makhluk yang berjiwa sosial
dan wujud dalam rangkaian hubungan yang berbeza-beza
yang membantu membentuk dirinya sekarang
dan pada masa hadapan.
Jelas yang Imfura penyayang dan suka bermain.
Namun, saiz dan kekuatannya baharu baginya.
Ia disedari yang lain.
Imfura parah dicederakan oleh Ubwuzu.
Nampak kejam,
tapi setiap silverback ada sifat ganas.
Memang lumrah bagi Ubwuzu untuk cuba hapuskan pesaingnya.
Namun, Imfura masih muda.
Ia tidak tahu mempertahankan diri.
Kumpulan Pablo sudah bangun.
Pada ketinggian 12,000 kaki,
inilah puncak tertinggi kerajaan gunungnya.
Ubwuzu sedang bergerak.
Banyak silverback telah memerintah pergunungan ini.
Kini, Ubwuzu bersedia untuk ambil gilirannya.
Namun, ahli kumpulan lain masih belum yakin,
dan kesabarannya menipis.
Tujuannya bukan untuk menakutkannya.
Ia mahu tunjukkan betapa menakutkannya ia.
Betapa hebatnya ia jika dijadikan ketua.
Gicurasi memerhati.
Entah mengapa, ia tidak bertindak balas.
Apabila kita lihat mana-mana gorila,
kita tak boleh bayangkan apa yang ia fikir atau rasa.
Apa yang ia mahukan,
atau apa yang ia mahu buat.
Mustahil untuk benar-benar tahu.
Kita hanya boleh memerhati dan tertanya-tanya.
Namun, satu perkara yang pasti.
Walaupun saiznya besar,
gorila makhluk yang rumit dan sensitif.
Setiap satu berbeza
dengan personaliti tersendiri.
Seperti kita,
ia dibentuk oleh semua pengalaman hidupnya.
Yang baik
dan yang buruk.
Luka Imfura semakin sembuh…
tapi ia menjauhkan diri daripada kumpulan itu.
Pada fasa kehidupan ini,
gorila jantan mudah mengasingkan diri.
Malah, keluarga sendiri akan berjaga-jaga dengannya.
Gorila jantan muda seperti Imfura
kadangkala memilih untuk meninggalkan kumpulan
untuk memulakan keluarga sendiri.
Kadangkala ia tiada pilihan selain pergi.
Ada kumpulan lain di luar sana.
Imfura tak nampak ia,
tapi ia boleh mendengarnya.
Ada yang lebih besar dan berkuasa daripada kumpulan Pablo.
Dengan jumlah sebesar itu dan silverback yang banyak,
keganasan lebih kerap berlaku.
Tertangkap seorang diri oleh salah satu kumpulan besar ini
sangat berbahaya bagi Imfura.
Ubwuzu sedang mencari makanan dengan beberapa ahli keluarga.
Habitat kumpulan Pablo sebesar kira-kira tiga batu persegi…
dan ia mengandungi pelbagai jenis tumbuhan
yang membentuk sebahagian besar daripada dietnya.
Namun, gorila mahir mengambil kesempatan.
Ubwuzu terjumpa sesuatu yang berbeza.
Semut.
Namun, ini semut askar yang mempunyai rahang yang kuat.
Ia menggigit balik.
Keterujaan memanggil yang lain.
Salah satu tugas silverback dominan
adalah untuk membawa kumpulan ke tempat makan yang bagus…
dan yang lebih penting, untuk menyatukan kumpulan.
Pengaruh Ubwuzu semakin meluas.
Silverback berkomunikasi dengan cara yang rumit…
dan bahasa gerak-geri memainkan peranan penting.
Tempat kita duduk dan cara kita bergerak
menggambarkan segalanya.
Ubwuzu mencabar Gicurasi
dengan bergerak terus ke arahnya.
Sebagai ketua kumpulan, Gicurasi sepatutnya mencabarnya.
Namun, ia berdiam sahaja.
Teta sedang memerhati.
Konfrontasi antara silverback boleh meningkat dengan cepat.
Ubwuzu menyerang.
Silverback bersaiz dua kali lebih besar daripada lelaki dewasa.
Ia jauh lebih kuat.
Pergaduhan boleh menyebabkan kematian.
Ubwuzu muncul tanpa tercedera.
Namun, tiada tanda-tanda Gicurasi.
Gicurasi terselamat daripada pergaduhan itu.
Namun, ia dipukul teruk.
Didominasi oleh gorila jantan muda di hadapan seluruh kumpulan.
Sebagai gorila betina dominan,
Teta mesti tunjukkan kepada kumpulan pihak yang ia sokong.
Ia pergi dengan gorila jantan yang tua itu.
Maka, kumpulan itu ikut.
Setelah memimpin kumpulan selama lima tahun,
Gicurasi telah mendapat kesetiaan ahlinya.
Ubwuzu telah ditolak.
Bukan semua silverback ada kebolehan untuk memimpin.
Berjaya atau gagal bergantung pada perwatakan.
Saya cuma kenal Pablo ketika ia berusia tiga tahun.
Tapi memang jelas ia ada perwatakan unik, sejak dulu.
Setelah dipelihara dan dibesarkan oleh silverback yang kuat,
pada usia 18 tahun,
ia sedia memimpin sendiri.
BERUMUR 18 TAHUN
Ia berpecah untuk membentuk kumpulannya sendiri, kumpulan Pablo.
Namun, Pablo pemimpin yang luar biasa.
Apabila ia dicabar oleh silverback lawan
daripada kumpulannya sendiri,
daripada bergaduh,
Pablo ambil peluang itu
untuk membentuk pakatan yang kuat dengannya.
Dengan menggantikan keagresifan dengan kerjasama,
sesama sendiri, kumpulan itu menjadi semakin kuat.
Pada kemuncak kejayaannya, kumpulan Pablo berjumlah 65 ekor,
kumpulan gorila gunung terbesar yang pernah diketahui.
Dalam kumpulan itu,
ada seekor gorila jantan muda yang akan menjadi ketua suatu hari nanti.
Gicurasi.
Tapi sekarang, penguasaan Gicurasi sedang dicabar.
Persoalannya, adakah ia akan melawan?
Atau bolehkah ia belajar bekerjasama dengan Ubwuzu?
Walaupun menang melawan Gicurasi,
Ubwuzu masih belum diterima
sebagai ketua oleh ahli kumpulan yang lain.
Atau Teta.
Tanpa sokongan gorila betina dominan,
Ubwuzu mungkin takkan mendapat sokongan kumpulan itu.
Namun, kesetiaan Teta mungkin sedang berubah.
Dengan meninggalkan pihak Gicurasi dan menyertai Ubwuzu,
ia memberikan sokongan kepada gorila jantan muda itu.
Maka, Gicurasi berundur.
Ubwuzu kini ketua kumpulan Pablo.
Namun, ini baru permulaan.
Mengambil alih tampuk kepimpinan itu satu perkara.
Kekal di puncak
dan memastikan semua ahli selamat itu perkara lain.
Ada ketibaan baharu dalam kumpulan ini,
pendatang betina dari seberang gunung.
Inyange meninggalkan kumpulan tempat ia dilahirkan…
6 TAHUN
…dan menyertai kumpulan Pablo agar ia boleh membina keluarga sendiri.
Langkah yang sukar, tapi didorong oleh naluri.
Ia mengelakkan pembiakan dalam.
Ia perlu membentuk hubungannya sendiri di sini,
tapi ia masih dianggap pendatang asing oleh kumpulan Pablo
dan harus berhati-hati.
Ubwuzu dan Gicurasi sedang menyesuaikan diri
dengan hubungan baharunya.
Memandangkan Ubwuzu kini berkuasa,
ia perlu belajar mengawal sikap agresifnya.
Gicurasi pula perlu belajar menghormati kuasanya.
Hubungan masih tegang,
tapi bahasa gerak-gerinya menunjukkan satu tahap kerjasama mungkin berkembang,
yang membuatkan ahli kumpulan lain tenang.
Ketika semuanya tidur,
semangat kebersamaan dan kepunyaan yang tinggi
dizahirkan dalam rantaian sentuhan fizikal yang lembut.
Ikatan sebuah keluarga gorila yang intim dan cukup jelas.
Ahli-ahli kumpulan yang lebih muda tidak akan berehat lama.
Ubi juga sudah terjaga.
Ia meninggalkan ibunya untuk meneroka.
Imfura sedang pulih daripada dipukul lagi.
Ia sudah hilang hampir semua hubungan bermakna dengan kumpulan itu.
Nampaknya Ubi satu-satunya kawan Imfura yang tinggal.
Namun, ada sesuatu yang tak kena.
Ibu Ubi ada berdekatan.
Nampaknya ia mahu memberitahu Imfura sesuatu.
"Jauhi anak saya."
Semuanya tidak menghiraukan Imfura.
Inyange, gorila betina yang baru tiba,
telah memerhatikan kumpulan itu buat seketika.
Terutamanya Teta.
Sebagai betina dominan, hubungan ini mungkin sangat penting bagi Inyange.
Jika Teta membenarkan Inyange merapati keluarganya,
ia akan menjadi isyarat buat ahli kumpulan yang lain.
Teta nampaknya mengalu-alukannya.
Malah, ia mempercayai Inyange untuk memegang bayinya.
Gorila betina muda bertindak begini mengikut naluri.
Ia mempersiapkan diri untuk menjadi ibu.
Ketibaan Inyange satu petanda positif
untuk kumpulan Pablo dan Ubwuzu.
Keluarga gorila selalu ingin berkembang.
Ada kekuatan dalam jumlah yang besar.
Inyange tiba pada masa yang tepat.
Ubwuzu, setelah mengambil alih sebagai ketua,
ingin memiliki anak sendiri.
Dengan ketibaan gorila-gorila betina baharu…
dan harap-harap, bayi-bayi baharu,
kumpulan ini mungkin akan berkembang
dan menjadi lebih berkuasa di bawah kepimpinan Ubwuzu.
Imfura telah diasingkan daripada kehidupan berkumpulan
selama berbulan-bulan.
Sekarang ia menuruni gunung sendirian.
Sebuah tembok menandakan had hutan gorila.
Imfura sudah tiba di hujung dunia gorila.
Ia memasuki dunia manusia.
Orang sudah tinggal di sini selama beribu tahun.
Mereka juga bergantung pada tanah.
Hubungan antara manusia dengan gorila
sentiasa sukar.
Semasa saya di Rwanda hampir 50 tahun lalu,
pemburuan haram telah menjadikan populasi gorila hampir pupus.
Hanya ada 250 gorila yang tinggal di Pergunungan Virunga.
Mungkin tiada lagi gorila gunung sekarang
jika bukan kerana Dian Fossey.
Apabila pemburu haram mula membunuh gorila yang dia kenal dan sayang…
PAK CIK BERT
…dia mengabdikan hidupnya untuk melindunginya…
dengan apa-apa cara sekalipun.
TIADA SESIAPA LEBIH CINTA AKAN GORILA BERSEMADI DENGAN TENANG
Walaupun selepas kematian dia,
kajian perintisnya tentang gorila bersambung.
Selama bertahun-tahun,
ramai yang terdorong untuk melindungi gorila
di Rwanda dan di luar.
Cubaan untuk memuliharanya menjadi semakin berjaya.
Hari ini, populasi gorila Rwanda telah pulih.
Namun, sementara populasinya berkembang,
pergunungan itu tetap sama.
Apakah maksudnya bagi Imfura?
Ke mana ia akan pergi?
Banyak gorila tinggal di ruang yang sama.
Ia mengubah tingkah lakunya dan hubungan antara satu sama lain.
Imfura tidak dialu-alukan dalam kumpulan Pablo.
Ia sudah mendaki gunung
dan juga menuruninya.
Ia tiada pilihan.
Ia mungkin ditakdirkan menjadi silverback tunggal,
haiwan yang paling sukar dijangka di gunung itu.
Ubwuzu kini berada di puncak.
Kumpulan ini stabil. Ia juga berkembang.
Terdapat dua bayi baharu…
salah satu daripadanya ialah anak Inyange.
Anak pertama Ubwuzu sebagai ketua.
Gorila yang baru lahir bergantung sepenuhnya pada ibunya.
Ibu gorila pula setia pada bayinya.
Ia tidak berenggang selama beberapa bulan pertama kehidupan.
Inyange menjadi ibu buat kali pertama
dan rasa gementar itu sememangnya wajar.
Ubwuzu memerhatikannya,
dan ia melindunginya dengan baik.
Namun, sebagai silverback dominan,
Ubwuzu tidak boleh menjaga Inyange sahaja.
Ada betina lain yang mahukan perhatiannya.
Peragaan ini ialah undangan untuk mengawan.
Ubwuzu menerima
dan membiarkan kumpulan itu terdedah kepada bahaya.
Semasa Ubwuzu terganggu,
sesuatu yang dahsyat telah berlaku.
Bayi Inyange telah dibunuh.
Kecederaannya menunjukkan bahawa seekor gorila pelakunya.
Gorila betina lain dalam kumpulan mengelilinginya.
Hanya Inyange tahu apa yang berlaku…
dan pelakunya.
Ia mungkin baru tiba dalam kumpulan,
tapi pemergian anaknya telah membuatkan semua ahli terkesan.
Inyange membawa diri.
Namun, sekurang-kurangnya ia tidak bersendirian.
Ubwuzu ialah ayah bayi itu.
Namun, ia gagal mempertahankan Inyange dan bayinya.
Sudah empat hari berlalu sejak bayi Inyange dibunuh.
Kehilangan bayi dengan cara ini
boleh menyebabkan kumpulan itu hilang keyakinan terhadap ketuanya.
Malah, ia mungkin memecahkan kumpulan.
Namun, buat masa sekarang, kumpulan itu mengerumuni Ubwuzu.
Inyange berada di sisinya.
Ada sesuatu yang menggerunkannya.
Imfura telah kembali.
Reaksinya memberitahu Ubwuzu segala-galanya yang ia perlu tahu.
Imfura bunuh bayi Inyange.
Sekarang ia ancaman terhadap seluruh kumpulan.
Ubwuzu menyerang.
Namun, sekarang Imfura jauh lebih kuat.
Gicurasi turut menyerang.
Imfura terlepas.
Namun, ia tidak pergi jauh.
Sepanjang tahun lepas,
sementara ia diasingkan daripada kehidupan berkumpulan,
ia tidak pernah meninggalkannya sepenuhnya.
Namun, sekarang ia sudah melampaui batas.
Ia bunuh ahli keluarganya sendiri.
Kumpulan itu berkumpul di sekeliling ketuanya, Ubwuzu.
Sekarang, ia mengetuai kumpulan dalam satu misi.
Imfura sedang mendaki gunung.
Namun, ia tidak bersendirian.
Ubwuzu menyusul di belakang,
dengan Teta dan Gicurasi di sisinya.
Ia menghalau Imfura keluar.
Imfura menyeberangi lembah sebelah sendirian.
Mungkin takdirnya memang di sini.
Atau mungkin ia tidak tahan lagi dipukul.
Imfura mungkin akan merayau-rayau di pergunungan ini sendirian
selama bertahun-tahun.
Atau mungkin ia akan menemukan keluarganya sendiri suatu hari nanti.
Hanya masa penentunya.
Ada sekurang-kurangnya satu ahli kumpulan
yang akan merindui Imfura.
Ubi mungkin terlalu muda untuk faham peristiwa yang berlaku di sini.
Namun, Imfura sahabatnya.
Sekarang sahabatnya sudah pergi.
Namun, Ubi, sama seperti Pablo, mudah menyesuaikan diri.
Ia nampak bersungguh-sungguh untuk mencari kawan dewasa baharu.
Ubwuzu.
Tahun ini cukup mencabar buat Ubwuzu,
tapi ia semakin mantap sebagai pemimpin.
Mungkin persahabatan dengan Ubi yang ia perlukan dalam hidupnya sekarang.
Gicurasi tidak lagi berkuasa di sini,
tapi ia mengisi peranan baharu
dengan menyokong silverback yang lebih muda dan kuat.
Ilmunya luas, dan ia akan membantu Ubwuzu.
Peranan ini mungkin yang paling penting dalam hidupnya.
Teta telah memainkan peranan penting dalam menyokong peralihan kepimpinan.
Hidupnya dan keluarganya baik-baik saja.
Anaknya sudah hampir dua tahun.
Ia berkembang dari segi kekuatan,
serta perwatakan.
Inyange menghadapi kesukaran.
Ia kehilangan anak pertamanya.
Kita hanya boleh bayangkan bahawa hal ini akan memberinya kesan yang berkekalan.
Namun, sekarang ia ahli kumpulan Pablo yang mapan…
dan sebahagian daripada sesuatu yang penting dalam kehidupan gorila.
Keluarga.
Kumpulan Pablo bukan keluarga yang sempurna.
Tiada keluarga yang sempurna.
Namun, kumpulan itu tetap bersama mengharungi masa yang sukar.
Sekarang keadaan semakin baik untuk kumpulan Pablo…
Malah, untuk spesies ini secara keseluruhan.
Hari ini ada lebih 600 gorila gunung
di Pergunungan Virunga.
Populasinya meningkat dua kali ganda sejak saya di sana hampir 50 tahun lalu.
Ia salah satu kisah kejayaan pemuliharaan terhebat
yang saya saksikan.
Mungkin ia disebabkan hubungan yang mendalam
yang orang rasa terhadap gorila.
Hubungan yang kekal dengan saya seumur hidup saya.
Semuanya bermula dengan seekor gorila kecil yang istimewa.
Walaupun permulaan hidupnya sukar,
Pablo menjadi pemimpin yang kuat dan berkarisma.
Ia tetap setia pada keluarganya sehingga akhirnya.
Rakaman ini antara rakaman terakhir Pablo.
Pada usia 33 tahun,
semasa mempertahankan kumpulannya daripada gorila lawan,
silverback yang hebat ini terbunuh.
Saya takkan lupakannya…
atau kesannya terhadap saya.
Kata-kata yang saya gunakan ialah,
"Ada lebih banyak makna dalam bertukar pandangan dengan gorila
daripada haiwan lain yang saya kenal."
Saya berpegang padanya.
Saya rasa ia betul.
Terjemahan sari kata oleh Siti Salmi